เจนนี

**เจนนี คิม** (; เกิด 16 มกราคม ค.ศ. 1996) เป็นที่รู้จักในชื่อ **เจนนี** เป็นนักร้อง แร็ปเปอร์ นักแต่งเพลง และนักแสดงชาวเกาหลีใต้ เธอเกิดและเติบโตในเกาหลีใต้ ต่อมาได้ย้ายไปศึกษาต่อที่นิวซีแลนด์เป็นเวลาห้าปี ก่อนย้ายกลับมายังเกาหลีใต้เมื่อปี 2010 เจนนีเปิดตัวเป็นสมาชิกของเกิร์ลกรุป แบล็กพิงก์ ภายใต้สังกัดวายจีเอนเตอร์เทนเมนต์ ในเดือนสิงหาคม 2016 ซึ่งวงกลายเป็นหนึ่งในเกิร์ลกรุปที่มียอดขายสูงสุดตลอดกาล 

ในเดือนพฤศจิกายน 2018 เจนนีเปิดตัวซิงเกิลแรก "โซโล" ซึ่งติดอันดับสูงสุดบนเซอร์เคิลดิจิทัลชาร์ต ของเกาหลีใต้ และชาร์ต*[[บิลบอร์ด]]* เวิลด์ดิจิทัลซองส์ ของสหรัฐ มิวสิกวิดีโอนี้กลายเป็นวิดีโอแรกของศิลปินเดี่ยวหญิงเกาหลีที่มียอดผู้ชมถึงหนึ่งพันล้านครั้งบนยูทูบ ซิงเกิลในปี 2023 อย่าง "ยูแอนด์มี" และ "วันออฟเดอะเกิลส์" ต่างประสบความสำเร็จเชิงพาณิชย์ทั่วโลก โดยซิงเกิลแรกขึ้นถึงอันดับหนึ่งบนชาร์ต''บิลบอร์ด'' โกลบอลคลูชันยูเอส เจนนีได้ก่อตั้งค่ายเพลงเป็นของตนเองในชื่อ อ็อดอาเตอลีเย (Odd Atelier) และเซ็นสัญญากับโคลัมเบียเรเคิดส์ เธอมีซิงเกิลอันดับหนึ่งครั้งที่สองบนเซอร์เคิลดิจิทัลชาร์ต ด้วยเพลง "สปอต!" สตูดิโออัลบั้มแรก *[[รูบี (อัลบั้มเจนนี)|รูบี]]* (2025) มียอดขายหนึ่งล้านชุดทั่วโลกและทำสถิติเสมอในฐานะอัลบั้มของศิลปินเดี่ยวเกาหลีที่มีอันดับสูงสุดบนชาร์ตอัลบั้มแห่งสหราชอาณาจักร ขณะที่ "มันตรา" และ "ไลก์เจนนี" ล้วนอยู่ในห้าอันดับแรกบนชาร์ต ''บิลบอร์ด'' โกลบอล 200 ซึ่งเพลงแรกทำสถิติเป็นเพลงของศิลปินเดี่ยวหญิงเกาหลีที่มีอันดับสูงสุดบนชาร์ตซิงเกิลแห่งสหราชอาณาจักร ส่วนเพลงหลังกลายเป็นซิงเกิลอันดับหนึ่งเพลงที่สามของเจนนีในเกาหลีใต้

เจนนีเริ่มต้นอาชีพนักแสดงภายใต้ชื่อในวงการว่า เจนนี รูบี เจน ในซีรีส์ทางโทรทัศน์ของเอชบีโอเรื่อง *[[ดิไอดอล (ซีรีส์)|ดิไอดอล]]* (2023) รางวัลที่เธอได้รับนั้น รวมถึงโกลเดนดิสก์อะวอดส์ 4 รางวัล, มามาอะวอดส์ 6 รางวัล, เมลอนมิวสิกอะวอดส์ 3 รางวัล และเซอร์เคิลชาร์ตมิวสิกอะวอดส์อีก 1 รางวัล เธอกลายเป็นศิลปินคนแรกที่ได้รับรางวัลศิลปินแห่งปีในงานโกลเดนดิสก์อะวอดส์ ครั้งที่ 40, ศิลปินเดี่ยวคนแรกที่ได้รับรางวัลบันทึกเสียงแห่งปีในงานเมลอนมิวสิกอะวอดส์ 2025 และศิลปินเดี่ยวชาวเกาหลีคนแรกที่ได้รับรางวัล''บิลบอร์ด'' วูแมนอินมิวสิกอะวอดส์ ทั้งนี้ เจนนียังเป็นชาวเกาหลีที่มีผู้ติดตามมากที่สุดบนอินสตาแกรม และเป็นที่รู้จักจากความสามารถด้านดนตรีและภาพลักษณ์ด้านแฟชั่น โดยได้รับการขนานนามว่าเป็น "มนุษย์ชาเนล" ซึ่งเธอทำหน้าที่เป็นทูตระดับนานาชาติ 

## ชีวิตช่วงแรก
เจนนี คิม เกิดเมื่อวันที่ 16 มกราคม ค.ศ. 1996 เป็นบุตรคนเดียวของครอบครัว มีรายงานเบื้องต้นระบุว่าเธอเกิดในแขวงช็องดัม เขตคังนัม โซล แต่ภายหลังเธอเปิดเผยในรายการ *[[อะพาร์ตเมนต์ 404]]* ตอนที่สามว่าแท้จริงแล้วเธอเกิดในเขตบุนดัง ซ็องนัม เมื่ออายุ 8 ขวบ เธอไปเที่ยวกับครอบครัวที่ออสเตรเลียและนิวซีแลนด์ ขณะอยู่ที่นิวซีแลนด์ แม่ของเธอถามเธอว่าชอบที่นี่และอยากอยู่ต่อหรือไม่ ซึ่งเจนนีก็ตอบว่า "ใช่" หลังจากนั้น 1 ปี เธอถูกส่งไปเรียนที่โรงเรียนไวโกไวห์อินเตอร์มีเดียตสกูลในออกแลนด์ และอาศัยอยู่กับครอบครัวแบบเรือนแรม เจนนีเล่าถึงประสบการณ์ของเธอครั้นเรียนภาษาอยู่ที่นั่น ผ่านสารคดีพิเศษทางช่องเอ็มบีซีในชื่อ *English, Must Change to Survive* (2006) ในช่วงวัยรุ่น เธอมีความฝันที่จะเป็นนักเต้นบัลเลต์ หลังสำเร็จการศึกษาระดับกลาง เธอก็ลงทะเบียนเรียนที่วิทยาลัยเอซีจีพาร์เนลล์ 

เจนนีได้ยินเกี่ยวกับเคป็อปครั้งแรก ขณะอาศัยอยู่ในนิวซีแลนด์ เธอมีความสนใจในดนตรีโดยเฉพาะเพลงจากวายจีเอนเตอร์เทนเมนต์ จนอายุ 14 ปี เธอย้ายกลับมาที่เกาหลีใต้อีกครั้งในปี 2010 เพื่อทำตามความฝันที่จะเป็นนักร้อง เจนนีผ่านการออดิชันกับวายจีเอนเตอร์เทนเมนต์ในเดือนสิงหาคม ปีเดียวกัน โดยส่งคลิปวิดีโอการร้องและเต้นในเพลง "เทกอะบาว" ของรีแอนนา และกลับมาศึกษาต่อที่โรงเรียนมัธยมช็องดัม

ในปี 2012 เจนนีได้รับความสนใจต่อสาธารณชนเมื่อวายจีอัปโหลดคลิปของเธอลงบนยูทูบ ขณะทำการแร็ปในปี 2012 ในวันที่ 31 สิงหาคม 2012 เจนนียังได้แสดงมิวสิกวิดีโอเพลง "แดตเซงกี" (That XX) ของจี-ดรากอน ปีถัดมา เธอได้ร้องเพลง "แบล็ก" (Black) ร่วมกับจี-ดรากอน, "จีจีบี" (GG Be) ร่วมกับซึงรี  และ "สเปเชียล" (Special) ร่วมกับอี ฮา-อี

## อาชีพ

ในเดือนกันยายน 2016 เจนนีเปิดตัวในฐานะสมาชิกแบล็กพิงก์ เปิดตัวด้วย 2 ซิงเกิลอัลบั้ม *สแควร์วัน* และ *สแควร์ทู* รวมไปถึง *แบล็กพิงก์* และ *สแควร์อัป*

ในกลางเดือนตุลาคม 2018 ทางวงได้ประกาศอย่างเป็นทางการว่าได้เตรียมการเปิดตัวเป็นศิลปินเดี่ยวครั้งแรกสำหรับเจนนี โดยทางค่ายเพลงได้ตัดสินใจว่าจะนำเพลงเปิดตัวศิลปินเดี่ยวของเธอ "โซโล" มาเปิดตัวในคอนเสิร์ต *In Your Area* ในกรุงโซล ก่อนปล่อยเพลงอย่างเป็นทางการในวันที่ 12 พฤศจิกายน 2018

## ผลงานเพลง
### สตูดิโออัลบั้ม
* *[[รูบี (อัลบั้มเจนนี)|รูบี]]*

### ซิงเกิลอัลบั้ม

### ซิงเกิล
#### ในฐานะนักร้องนำ

#### ในฐานะนักร้องรับเชิญ

### เพลงอื่น ๆ ที่ติดชาร์ต

### เครดิตการผลิต
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น

## ผลงานวีดิทัศน์

### ในฐานะนักร้องนำ

### ในฐานะแขกรับเชิญ

### วิดีโออื่น ๆ

## ผลงานการแสดง

### โทรทัศน์

### เว็บโชว์

## รางวัลและการเสนอชื่อ

### เครื่องราชอิสริยาภรณ์
*  :
** ค.ศ. 2023 – 80x80px เครื่องราชอิสริยาภรณ์จักรวรรดิบริติช ชั้นเบญจมาภรณ์ (ฝ่ายพลเรือน)

## เชิงอรรถ


## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักร้องเคป็อป
หมวดหมู่:ไอดอลหญิงชาวเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:สมาชิกของแบล็กพิงก์
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:แร็ปเปอร์หญิงชาวเกาหลีใต้
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:นักร้องจากโซล
หมวดหมู่:ผู้ชนะมามาอะวอดส์
หมวดหมู่:ผู้ชนะโกลเดนดิสก์อะวอดส์
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:นักแสดงหญิงจากโซล